Diari Oficial de la Generalitat Valenciana


Sumari del DOGV 5294, del 04-07-2006 (2006/7772)

Notificació de la Resolució de 23 de maig de 2006 de la DGAA, per la qual s'executa la Sentència 325/05, de 18 d'octubre de 2005, del Jutjat Contenciós Administratiu número 7 de València.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5294

Data del DOGV
:   04-07-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/7772


Organisme emissor
:   Conselleria de Justícia, Interior i Administracions Públiques

Tipus de document
:   Edicte

Notificació de la Resolució de 23 de maig de 2006 de la DGAA, per la qual s'executa la Sentència 325/05, de 18 d'octubre de 2005, del Jutjat Contenciós Administratiu número 7 de València. [2006/A7772]  
Per no haver sigut possible practicar en el domicili de l'interessat la notificació que s'indica tot seguit, es procedeix a la seua publicació en el Diari Oficial de la Generalitat, a l'efecte del que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú (Llei 30/1992 de 26.11, BOE de 27.11.1992).   
Assumpte: Resolució de 23 de maig de 2006, de la Direcció General d'Administració Autonòmica, per la qual s'executa la Sentència número 325/2005, de data 18 d'octubre de 2005, del Jutjat Contenciós Administratiu número 7 de València.  
Referència: AM/ms 05/0040  
«Vista la Sentència número 325/2005, de 18 d'octubre de 2005, dictada pel Jutjat Contenciós Administratiu número 7 de València, la resolució de la qual literalment diu: «Que he d'estimar i estime parcialment el recurs contenciós administratiu número 21/05, promogut per Desiderio Valiente Martínez, contra la Resolució del director general de l'administració Autonòmica, de 26 d'octubre de 2004, la qual anul·le per ser contrària a dret. Ordene la retroacció d'actuacions, i reconec, com a situació jurídica individualitzada, el dret de l'actor que la Comissió atorgue la puntuació corresponent pels cursos acreditats que hi ha en els folis 64 i 62 de l'expedient administratiu, amb les conseqüències jurídiques que puguen derivar-se'n per a l'acte.»  
Reunida la comissió d'avaluació del concurs de mèrits 06/2003, el dia 24 de març de 2006, aquesta, en compliment de l'esmentada sentència, va avaluar els cursos: Gestión de Explotaciones Agrarias, realitzat en el 1974 pel Servei d'Extensió Agrària, amb una duració de 70 hores lectives (foli 62 de l'expedient administratiu), i el Curs de Gestión de Explotaciones (foli 64), certificat per l'Escola Central de Capacitació Agrària, amb una duració de 105 hores i realitzat en el 1973.   
En conseqüència, es va acordar assignar en l'apartat C) Mèrits específics. 1) Cursos, la puntuació de 3 punts, per a totes les places sol·licitades per Desiderio Valiente Martínez, la qual cosa suposa modificar la puntuació total assignada a l'interessat per a totes elles, i aconseguir una avaluació de 18.85 punts.  
Tenint en compte que el Sr. Valiente Martínez va sol·licitar, en primer lloc, el lloc de treball número 16.681, director d'Oficina Comarcal d'Ayora, que va ser adjudicat per la Resolució de 22 de juliol de 2004, de la Direcció General d'Administració Autonòmica, a Inmaculada Muñoz Martínez, amb una puntuació de 15.90 punts, després de la nova baremació dit lloc ha de ser adjudicat a Desiderio Valiente Martínez, ja que aquest obté una puntuació total de 18.85 punts, en compte dels 15.85 que va obtindre, puntuació que supera la de l'actual adjudicatària del lloc pel concurs.  
Tenint en compte el que disposen l'article 18 de la Constitució espanyola i l'article 17.2 de la Llei Orgànica del Poder Judicial, que estableixen l'obligatorietat de complir les sentència i la resta de resolucions fermes dictades per jutges i tribunals.  
I, per tant, fent ús de les competències que legalment tinc conferides i en execució de l'esmentada sentència, resolc:  
Primer  
Adjudicar a Desiderio Valiente Martínez el lloc de treball número 16.681, director de l'Oficina Comarcal d'Ayora.   
Segon  
La presa de possessió de Desiderio Valiente Martínez, en el lloc de treball, es produirà el dia 1 de juny de 2006.  
Inmaculada Muñoz Martínez, que ocupa el lloc de treball afectat, cessarà d'ofici el dia 31 de maig de 2006.  
Contra la present resolució podrà interposar-se incident d'execució de sentència davant del Jutjat Contenciós Administratiu número 7 de València, conforme amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Així mateix, es comunica a l'interessat, Desiderio Valiente Martínez, que disposa d'un termini de cinc dies, comptadors a partir de l'endemà de publicació del present edicte en el Diari Oficial de la Generalitat, per a personar-se al Servei de Provisió de Llocs d'aquesta Direcció General d'Administració Autonòmica, Conselleria de Justícia, Interior i Administracions Publiques, carrer Miquelet, 5, de València, per a confirmar l'acceptació de l'adjudicació del lloc de treball número 16.681, director de l'Oficina Comarcal d'Ayora. Transcorregut el dit termini, sense personar-se, s'entendrà decaigut en el seu dret.  
València, 21 de juny de 2006.. El director general d'Administració Autonòmica: Miguel Antonio Crespo Marzal.